
RUKLOS SENIŪNIJOS SENIŪNO PAVADUOTOJO
PAREIGYBĖS APRAŠYMAS

I. PAREIGYBĖS CHARAKTERISTIKA
1. Ruklos seniūnijos seniūno pavaduotojas yra karjeros valstybės tarnautojas.
2. Pareigybės lygis – B.

3. Pareigybės kategorija – 8.

II. PAREIGYBĖS PASKIRTIS

4. Ruklos seniūnijos seniūno pavaduotojo pareigybė reikalinga užtikrinti  savivaldybės administracijos struktūrinio teritorinio padalinio - filialo-seniūnijos veiklą, tvarkyti seniūnijos reikalus, įgyvendinti savivaldos institucijų sprendimus seniūnijos veiklos klausimais, seniūnui pavaduoti jam nesant, ūkinei veiklai organizuoti.
III. VEIKLOS SRITYS

5. Šias pareigas einantis valstybės tarnautojas vykdo funkcijas bendrosiose veiklos srityse – dokumentų valdyme, personalo valdyme, turto valdyme ir priežiūroje, viešojo ūkio priežiūroje ir kt.
IV. SPECIALIEJI REIKALAVIMAI ŠIAS PAREIGAS

EINANČIAM VALSTYBĖS TARNAUTOJUI
6. Turėti aukštąjį neuniversitetinį arba jam prilygintą išsilavinimą socialinių mokslų srityje, teisės studijų krypties teisininko profesinę kvalifikaciją.
7. Išmanyti Lietuvos Respublikos Konstituciją, Lietuvos Respublikos Civilinį, Darbo ir Administracinių teisės pažeidimų kodeksus, valstybės tarnybą, vietos savivaldą, notarinių veiksmų atlikimą, ir viešąjį administravimą, dokumentų rengimo ir įforminimo bei raštvedybą reglamentuojančius teisės aktus, Lietuvos Respublikos Darbuotojų saugos ir sveikatos įstatymą.
8. Sugebėti spręsti konkrečias teisines problemas bei savarankiškai atlikti asmeninės atsakomybės reikalaujantį darbą šiose veiklos srityse: teisės aktų paieška ir apskaita, teisės normų taikymas, teisinių dokumentų rengimas ir konsultavimas konkrečiais klausimais, pavedimų, susijusių su raštinės darbo organizavimu, vykdymas.

9. Mokėti valdyti, kaupti, sisteminti, apibendrinti informaciją, sklandžiai dėstyti mintis raštu ir žodžiu, savarankiškai planuoti ir organizuoti savo darbinę veiklą.

10. Darbo patirtis valstybės ar savivaldos institucijose bei įstaigose – ne mažiau kaip 6 mėnesiai.
11. Mokėti dirbti Total Commander ir Microsoft Office programiniu paketu.
V. VALSTYBĖS TARNAUTOJO, EINANČIO ŠIAS PAREIGAS, FUNKCIJOS
12. Įgyvendinant seniūnijos veiklos funkcijas rengia seniūnijos seniūno įsakymus veiklos, personalo, atostogų klausimais. 
13. Įgyvendinant seniūnijos veiklos funkcijas rengia raštus, leidimus ir kitus dokumentus fiziniams ir juridiniams asmenims, rengia su personalo valdymo funkcijomis susijusius dokumentus.
14. Lietuvos Respublikos Notariato įstatymo, Civilinio kodekso ir Vietos savivaldos įstatymo nustatyta tvarka rengia dokumentus, reikalingus notariniams veiksmams atlikti. 
15. Siekiant įgyvendinti Lietuvos Respublikos Administracinių teisių pažeidimų kodeksą, rengia protokolus bei bylos nagrinėjimo dokumentaciją.
16. Siekiant įgyvendinti viešųjų darbų programą organizuoja viešuosius darbus Ruklos seniūnijoje.
17. Siekiant užtikrinti viešojo ūkio priežiūrą Ruklos seniūnijoje teikia seniūnui pasiūlymus viešojo ūkio, infrastruktūros, želdinių tvarkymo, socialinių paslaugų teikimo, kultūrinės bei sportinės veiklos srityse.
18. Siekiant įgyvendinti savivaldybės ir Ruklos seniūnijos strateginius tikslus kontroliuoja ir kompetencijos ribose teikia seniūnui informaciją apie tarybos sprendimų, mero potvarkių, administracijos direktoriaus, seniūno įsakymų įgyvendinimą seniūnijos teritorijoje. 
19. Siekiant įgyvendinti savivaldybės strateginius tikslus rengia merui, administracijos direktoriui pasiūlymus dėl seniūnijos dalyvavimo investicinėse programose.
20. Siekiant įgyvendinti LR dokumentų ir archyvų įstatymą, organizuoja raštvedybą pagal norminių ir metodinių dokumentų reikalavimus ir seniūnijos dokumentų bylų perdavimą į valstybinį archyvą. 
21. Nesant seniūno (ligos, atostogų, komandiruotės metu ir kitais atvejais), laikinai vykdo seniūno funkcijas, seniūno pavedimu atstovauja seniūniją įvairiose įstaigose ir organizacijose.
22. Vykdo kitus nuolatinio pobūdžio seniūno pavedimus, kad būtų pasiekti savivaldybės strateginiai tikslai.
23. Siekiant įgyvendinti visuomenei naudingų darbų atlikimo tvarką, Ruklos seniūnijoje telkia gyventojus visuomenei naudingiems darbams.
24.Organizuoja seniūnijos aptarnaujamos teritorijos gyvenamųjų vietovių bendruomenių atstovų – seniūnaičių sueigas ir jas protokoluoja.
VI. ŠIAS PAREIGAS EINANČIO VALSTYBĖS TARNAUTOJO PAVALDUMAS
23. Šias pareigas einantis valstybės tarnautojas tiesiogiai pavaldus seniūnui.
_____________________________________________
Susipažinau:

            ( Valstybės tarnautojo pareigos)                   (parašas)                                       (vardas, pavardė)

